cyanic-selkie/wikianc huggingface dataset:
แพรีส ฮิลตัน
ประวัติ
ฮิลตันเกิดที่นครนิวยอร์ก เป็นลูกคนโตของ ริชาร์ด ฮิลตัน และ แคธี ฮิลตัน แพรีสมีน้องสาวชื่อ นิคกี ฮิลตัน และน้องชายแบร์รอน ฮิลตันที่ 2 และ คอนแรด ฮิลตันที่ 2 ปู่ของแพรีส (แบร์รอน ฮิลตัน) และปู่ทวด คอนแรด ฮิลตัน ผู้ก่อตั้งโรงแรมฮิลตัน หลังจากที่ปู่ทวดเสียชีวิตลงได้ทิ้งมรดกไว้กว่า 1 หมื่นล้านดอลลาร์สหรัฐ ซึ่งคาดว่า แพรีสจะมีทรัพย์สินประมาณ 50 ล้านดอลลาร์สหรัฐ (ประมาณ 2 พันล้านบาท ปี พ.ศ. 2548 )
เธอหาเงินเลี้ยงตัวเองมาตั้งแต่อายุ 18 ปี ด้วยการก้าวสู่วงการแฟชั่น ฮิลตันเริ่มมีข่าวความสัมพันธ์กับคนดังอย่าง ลีโอนาร์โด ดีแคพรีโอ, เอ็ดเวิร์ด เฟอร์ลอง, จิมมี่ เคนเนดี้, ไซมอน เร็ก และมีนักร้องวงแบ็คสตรีท บอยส์ นิก คาร์เตอร์ ไม่เว้นแม้แต่นักมวยอย่าง ออสการ์ เดอ ลา โฮยา และเจ้าของไนต์คลับอย่าง อินกริด คาซาเรส
แฟนเก่า “ริก ซาโลมอน” เปิดเว็บไซต์ขายเซ็กซ์เทปของเขาทั้งสองที่ถ่ายกันเอง ผ่านอินเทอร์เน็ต TrustFundGirls.com เมื่อเดือนตุลาคม พ.ศ. 2546 ซึ่งเป็นวิดีโอที่เธอถ่ายตอนอายุ 19 ปี ตามด้วยการออกเป็นดีวีดีชื่อ “1 Night in Paris” เมื่อเดือนมิถุนายน ที่ผ่านมา แพรีสได้ดำเนินการฟ้องร้องอดีตคู่ขา แต่ลงเอยด้วยการประนีประนอมยอมความกัน โดยเธอได้เงิน 400,000 ดอลลาร์สหรัฐ
ฮิลตันคบหาเพื่อนอย่างนิโคล ริชชี่ บุตรสาวของไลโอเนล ริชชี (Lionel Richie) ทั้งคู่สนิทกันมาก่อนที่จะตกลงทำรายการโทรทัศน์ด้วยกัน ในรายการเรียลลิตีโชว์ "เดอะ ซิมเพิล ไลฟ์" รูปแบบของรายการแสดงให้เห็นถึงการปฏิบัติตนเพื่อความอยู่รอดของเด็กสาวผู้ร่ำรวย 2 คน เมื่อต้องเผชิญอยู่ในโลกแห่งความเป็นจริง รายการนี้ประสบความสำเร็จทันทีเมื่อออกอากาศครั้งแรก มีผู้ชมสูงกว่า 13 ล้านคน แม้ระยะนั้นจะเริ่มมีเทปวิดีโอฉาวของแพรีสระบาดไปทั่วแล้วก็ตาม แต่รายการเรียลลิตียังคงมีอยู่ต่อไป ขณะที่เธอกลายเป็นดาวดัง สร้างเรตติงสูงให้กับรายการ โดยรายการนี้ได้มีถึง 5 ฤดูกาล
เธอได้เป็นนางแบบที่มีชื่อเสียง ได้แสดงภาพยนตร์เรื่อง House of Wax ใน พ.ศ. 2547 หนังสืออัตชีวประวัติของตัวเองที่ชื่อ Confession of Paris ก็เป็นหนังสือขายดีที่สุด
อาชีพ
อาชีพปัจจุบัน ฮิลตันปรากฏตัวตามรายการโทรทัศน์ ภาพยนตร์ โฆษณาการถ่ายแบบต่างๆ และเป็นดีเจ โดยมีรายได้ประมาณ 15.5 ล้านดอลลาร์สหรัฐ (ในพ.ศ. 2548) นิตยสารฟอบส์ได้มีการจัดอันดับแพรีส เป็น 1 ใน 100 ดาราที่มีชื่อเสียงทั่วโลก
นอกจากนั้น เธอมีคอลเลกชันเครื่องประดับของเธอเองที่ออกแบบเองขายเอง แล้วเพิ่งเปิดตัวไนต์คลับสุดหรูด้วยชื่อของเธอเอง "Club Paris" เมื่อต้นเดือนนี้ ที่ฟลอริดา
ฮิลตันจับมือเซ็นสัญญากับ บริษัท Parlux Fragrances ซึ่งผลิตและขายสินค้าในยี่ห้อ Perry Ellis, XOXO และ Guess? ที่เธอเป็นพรีเซ็นเตอร์อยู่ เพื่อสร้างสินค้าและทำการตลาด มีผลิตภัณฑ์ทั้งเครื่องสำอาง กระเป๋าถือ เครื่องหนัง เครื่องประดับ ที่ส่งออกขายทั่วโลก โดยเฉพาะน้ำหอมที่มีชื่อ “Paris Hilton” เป็นแบรนด์ประสบความสำเร็จมาก
งานในวงการ เริ่มต้นเมื่อพ.ศ. 2547 จากการรับเป็นพรีเซ็นเตอร์และเริ่มเล่นหนังโฆษณา รวมถึงมิวสิกวิดีโอหลายตัว เธอพัฒนาตัวเองด้วยการเริ่มต้นในอาชีพนางแบบ
ผลงานเพลง
ฮิลตัน ได้ออกอัลบั้มชุดแรกโดยใช้ชื่อชุดว่า Paris มีเพลงซิงเกิลแรก "Stars Are Blind" ที่ผลิตโดย Fernando Garibay ขึ้นชาร์ทซิงเกิลบิลบอร์ดอันดับที่ 18 ส่วนตัวอัลบั้มขึ้นสูงสุดอันดับ 6 ในอเมริกา
วัดห้วยพระ
วัดห้วยพระสันนิษฐานว่าสร้างวัดมาในราว พ.ศ. 2440 เมื่ออดีตบริเวณวัดห้วยพระ มีลำห้วยซึ่งมีน้ำตก น้ำจะไม่แห้งตลอดปี มีลำธารสายหนึ่งเป็นห้วยทราย ชาวบ้านยึดถือว่าเป็นห้วยศักดิ์สิทธิ์ ต่อมามีพระภิกษุหนึ่งรูปมาเล่นน้ำที่ห้วยทรายแล้วถูกทรายดูด ซึ่งชาวบ้านเชื่อว่าธรณีสูบ ห้วยแห่งนี้เลยถูกเรียกว่าห้วยพระและได้เป็นชื่อตำบลตลอดมา วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558
วัดห้วยพระมีพระบรมสารีริกธาตุที่ได้รับมาจากอินเดียประดิษฐานอยู่ภายในวัด มีการปฏิบัติธรรมและบวชชีพราหมณ์ทุก ๆ วันสำคัญ และวันหยุดนักขัตฤกษ์
เผ่าเต่าร้าง
<br\>
เผ่าเต่าร้าง หรือ Caryoteae เป็นเผ่าหนึ่งของปาล์มในวงศ์ย่อยหมาก ส่วนใหญ่ออกดอกติดผลแล้วจะตาย
วัดเลาเต่า
วัดเลาเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีพื้นที่ตั้งวัดเนื้อที่ 15 ไร่ 1 งาน 81 ตารางวา ปัจจุบันพระครูวิมลสิทธิชัย (สุนิมฺมโล) ดำรงตำแหน่งเจ้าอาวาส
หลวงพ่อแกะ อินทะสะโร เป็นผู้ริเริ่มสร้างวัดเมื่อ พ.ศ. 2472 ซึ่งอยู่เหนือไปทางด้านทิศเหนือของวัดในปัจจุบันประมาณ 300 เมตร และสร้างโรงเรียนประชาบาลขึ้นเมื่อปี พ.ศ. 2481 ต่อมาหลวงพ่อแกละ อินทะสะโร ได้ถึงแก่มรณภาพลง ไม่มีผู้ดูแลวัด ทำให้วัดเป็นวัดร้าง ต่อมาได้มีผู้ศรัทธาถวายที่ดินให้สร้างวัด ณ บ้านทุ่งพิชัย จึงได้ย้ายไปสร้างวัดที่บ้านทุ่งพิชัย เป็นเหตุให้หมู่บ้านเลาเต่าไม่มีวัด ในปี พ.ศ. 2519 ผู้นำท้องถิ่นซึ่งนำโดยนายแหลม นาคนาโส นายฮุย แซ่โค้ว นายนวล สิมมา ผู้ใหญ่บ้านหมู่ที่ 5 นายบุญมี ลือมอญ ผู้ใหญ่บ้านหมู่ที่ 6 ตำบลห้วยพระพร้อมด้วยประชาชนบ้านเลาเต่า ร่วมกันบริจาคเงิน ในการซื้อที่ดินสร้างวัดขึ้นใหม่ซึ่งเป็นที่ตั้งปัจจุบัน จนได้รับอนุญาตสร้างวัดเมื่อวันที่ 31 ตุลาคม พ.ศ. 2522 โดยได้มีนายแหลม นาคนาโส เป็นผู้ขออนุญาตสร้างวัด และได้นิมนต์พระอาจารย์นำ สุนิมมะโล จากวัดตาก้อง มาเป็นเจ้าอาวาส ต่อมา พ.ศ. 2535 ได้เริ่มสร้างอุโบสถลักษณะทรงไทยประยุกต์ 3 ลดและได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
เคียว (แก้ความกำกวม)
เคียว สามารถหมายถึง
京 京
โดเมนีกีโน
โดเม็นนิโค แซมเปียริ หรือ โดเม็นนิชิโน (Domenico Zampieri หรือ Domenichino) (21 ตุลาคม ค.ศ. 1581 - 16 เมษายน ค.ศ. 1641) เป็นจิตรกรสมัยบาโรกชาวอิตาลีของตระกูลการเขียนภาพแบบโบโลนยาในคริสต์ศตวรรษที่ 16 และ 17 ผู้มีความเชี่ยวชาญทางการเขียนจิตรกรรมฝาผนังและภาพเขียนสีน้ำมัน
ชีวิต
โดเม็นนิโค แซมเปียริเกิดเมื่อวันที่ 21 ตุลาคม ค.ศ. 1581 ที่เมืองโบโลนยาในประเทศอิตาลี เป็นบุตรของช่างทำรองเท้า และเริ่มการศึกษาเบื้องต้นกับจิตรกรเฟล็มมิชที่ตั้งถิ่นฐานอยู่ในอิตาลีเดนนิส คาร์ลแวร์ต (Denis Calvaert) หลังจากที่ทะเลาะกับคาร์ลแวร์ตแล้วแซมเปียริก็ออกไปทำงานที่ “Accademia degli Incamminati” หรือหมายความตรงๆ ว่าสถาบันเพื่อการแสวงหาความคิดใหม่ของอันนิบาเล คารัคชี เพราะโดเม็นนิโคตัวเล็กจึงได้รับชื่อเล่นว่า “โดเม็นนิชิโน” (โดเม็นนิโคเล็ก)
โดเม็นนิโคออกจากโบโลนยาไปโรมในปี ค.ศ. 1602 และกลายเป็นผู้ฝึกงานที่มีฝีมือดีที่สุดในความดูแลของอันนิบาเล คารัคชี ขณะที่อยู่ที่โรมโดเม็นนิโคพำนักอยู่กับจิตรกรจากโบโลนยาด้วยกันฟราเชสโค อัลบานิ (Francesco Albani) และ จุยโด เรนิ (Guido Reni) และทำงานเคียงข้างกับจิโอวานนิ ลานฟรังโค (Giovanni Lanfranco) ผู้ต่อมาเป็นคู่แข่งคนสำคัญของโดเม็นนิโค
แหล่งข้อมูลอื่น
1581 1641
สาละวัน (เมือง)
สาละวัน (ສາລະວັນ) เป็นเมืองเอกของแขวงสาละวัน ตั้งอยู่ทางตอนใต้ของประเทศลาว
สุรพงษ์ เอี่ยมพิชัยฤทธิ์
ผู้ช่วยศาสตราจารย์ สุรพงษ์ เอี่ยมพิชัยฤทธิ์ เกิดมาในตระกูลช่างภาพโดยแท้ ในปัจจุบันนี้คนในสังคมจำนวนมากที่รู้จักร้านถ่ายภาพโบราณ "ศิลป์ธรรมชาติ" ที่ตลาดร้อยปีสามชุก หลายคนเคยไปถ่ายภาพที่ร้านนี้มาแล้ว ที่ร้านถ่ายภาพโบราณนี้คือที่กำเนิดของบุคคลผู้มีนามว่า สุรพงษ์ เอี่ยมพิชัยฤทธิ์ จบการศึกษาจากสถาบันเทคโนโลยีราชมงคล วิทยาเขตเทคนิคกรุงเทพ (ปัจจุบันคือมหาวิทยาลัยเทคโนโลยีราชมงคลกรุงเทพ)
ความสนใจอีกด้านหนึ่งที่ผู้ช่วยศาสตราจารย์สุรพงษ์ เอี่ยมพิชัยฤทธิ์ สนใจคือการถ่ายภาพด้วยกล้องรูเข็ม สร้างกล้องรูเข็มแบบต่าง ๆ ขึ้นมาถ่ายภาพและมีผลงานที่ถ่ายด้วยกล้องรูเข็มเป็นจำนวนมาก นับว่าเป็นแนวทางการทำภาพศิลปะอืกแนวหนึ่ง ที่ผู้ช่วยศาสตราจารย์สุรพงษ์ เอี่ยมพิชัยฤทธิ์ มีความถนัด
จูอาเซย์รู
จูอาเซย์รู (Juazeiro) หรือเดิมรู้จักในชื่อ โจอาเซย์รู (Joazeiro) เป็นเทศบาลในรัฐบาเยีย ในภาคตะวันออกเฉียงเหนือของประเทศบราซิล ชื่อของเมืองมาจากต้นไม้จูอาเซย์รูที่เติบโตในบริเวณนั้น เป็นเมืองฝาแฝดกับเปตรูลีนา ในรัฐเปร์นังบูกู ทั้งสองเมืองเชื่อมต่อกันด้วยสะพานสมัยใหม่ข้ามแม่น้ำเซาฟรังซีสกู เมื่อรวมกันเรียก เปตรูลีนา-จูอาเซย์รู เป็นเขตปริมณฑล ที่มีประชากรราว 500,000 คน
ยิงแม่งเลย
ยิงแม่งเลย (Shoot Em' Up) เป็นภาพยนตร์โลดโผน กำกับและเขียนโดยไมเคิล เดวิส อำนวยการสร้างโดยซูซาน มองต์ฟอร์ด, ดอน เมอร์ฟีและริก เบแน็ตตี นำแสดงโดยไคลฟ์ โอเวน, พอล เจียมาตีและโมนีกา เบลลุชชี ออกฉายเมื่อวันที่ 7 กันยายน ค.ศ. 2007
เรื่องย่อ
ที่ป้ายรถโดยสารในย่านเสื่อมโทรมของเมือง ชายเร่ร่อนนามว่า สมิธ เห็นหญิงท้องแก่กำลังหนีตายจากมือปืน สมิธจึงตามไปฆ่ามือปืนและช่วยทำคลอดให้ผู้หญิงคนนั้น แต่เธอถูกยิงตายโดยกลุ่มมือปืนที่นำโดย เฮิรตซ์ สมิธหนีรอดไปได้พร้อมกับเด็กทารก ต่อมาสมิธนำเด็กไปไว้ในสวนสาธารณะเพื่อหวังให้มีคนรับไปอุปการะ แต่เฮิรตซ์ตามมาจึงทำให้สมิธต้องช่วยเด็กอีกครั้ง สมิธพาเด็กไปที่ซ่องโสเภณีเพื่อหาดอนนา โสเภณีที่เพิ่งคลอดลูกและขอให้เธอช่วยดูแลเด็ก แต่ดอนนาปฏิเสธ ต่อมาเฮิรตซ์มาหาดอนนาและทรมานเธอเพื่อเค้นข้อมูล แต่สมิธที่ซุ่มอยู่ยิงเฮิรตซ์ก่อนจะพาดอนนาและเด็กหนีไปที่ซ่อนของเขา
สมิธอนุมานได้ว่าเด็กทารกที่เขาตั้งชื่อว่า โอลิเวอร์ เกิดในย่านใกล้กับไนต์คลับดนตรีเฮฟวีเมทัล ด้านเฮิรตซ์นำกำลังบุกที่ซ่อนของสมิธ ทำให้สมิธต้องพาดอนนาและโอลิเวอร์หนี ทั้งหมดไปที่ไนต์คลับเฮฟวี​่เมทัล​และพบว่าชั้นบนของไนต์คลับมีอุปกรณ์ทางการแพทย์และหญิงท้องแก่ถูกฆ่าตาย สมิธจึงอนุมานได้ว่าหญิงท้องแก่ดังกล่าวตั้งครรภ์จากอสุจิของผู้บริจาคที่ต้องการไขกระดูกในการรักษาจากเด็กทารก
ต่อมาสมิธ ดอนนาและโอลิเวอร์เข้าพักในโรงแรม แต่ถูกกลุ่มชายติดอาวุธบุกเข้ามาในห้อง สมิธฆ่าทั้งหมดและพบว่าอาวุธปืนที่พวกนั้นใช้เป็นของบริษัทแฮมเมอร์สันที่ยังไม่วางจำหน่าย ก่อนสมิธจะสืบต่อ เขาพาดอนนาและโอลิเวอร์ไปหลบในรถถังในพิพิธภัณฑ์สงคราม ก่อนจะลอบเข้าไปในโรงงานปืนของแฮมเมอร์สัน สมิธดักฟังเฮิรตซ์และแฮมเมอร์สันคุยกันเรื่องสิทธิในอาวุธปืนของสหรัฐและเห็นสุนัขของแฮมเมอร์สัน เฮิรตซ์รู้ทันว่าสมิธอยู่ในโรงงานจึงยิงสู้กับสมิธ ก่อนที่สมิธจะหนีไปได้อีกครั้ง
สมิธจับรัตเลดจ์เป็นตัวประกันก่อนจะเผชิญหน้ากับเฮิรตซ์และแฮมเมอร์สัน สมิธฆ่ารัตเลดจ์ก่อนจะกระโดดร่มลงมาโดยมีกลุ่มมือปืนกระโดดร่มตามมา สมิธถูกยิงแต่รอดชีวิต เขาสลบไปเพราะอาการบาดเจ็บก่อนจะฟื้นขึ้นมาในคฤหาสน์ของแฮมเมอร์สัน สมิธถูกเฮิรตซ์ทรมานเพื่อให้บอกที่ซ่อนของดอนนาและโอลิเวอร์ด้วยการหักนิ้ว แต่สมิธตอบโต้และฆ่าแฮมเมอร์สัน แล้วยิงเฮิรตซ์โดยใช้กระสุนอังกับไฟในเตาผิง ก่อนจะยิงเฮิรตซ์ที่บาดเจ็บสาหัสซ้ำจนตาย
ต่อมาสมิธพบกับดอนนาและโอลิเวอร์ที่ร้านไอศกรีมและมีชายสามคนบุกเข้าปล้นในร้าน ภาพยนตร์จบลงเมื่อสมิธใช้แครอทเหนี่ยวไกปืนยิงกลุ่มชายดังกล่าว
พระพุทธรูปการ์กา
พระพุทธรูปการ์กา (کارگاہ بدھ; ; Kargah Buddha) เป็นแหล่งโบราณคดีที่ตั้งอยู่ราว 6 mi นอกเมืองกิลกิต ในกิลกิต−บัลติสตาน ประเทศปากีสถาน เป็นภาพแกะสลักในหินแสดงภาพพระโคตมพุทธเจ้า มีความสูง 50 ft แกะสลักในข้างผาของหน้าผาใน การ์กานาลา (Kargah Nala) คาดว่าอายุราวคริสต์ศตวรรษที่ 7
ตำนานท้องถิ่นเล่าว่าครั้งหนึ่งอคยมียักษิณี (ยักษ์เพศเมีย) หรือ แม่มด (ยักษินี หรือ ya-chaani หรือ yacheni) ซึ่งสร้างความหวาดหวั่นให้กับผู้คนในท้องถิ่น ท้ายที่สุดได้มีปีร์ (ผู้มีบุญ) คนหนึ่งมาทำการปักนางเข้ากับฝาหน้าผาเพื่อเป็นการบงโทษ ซึ่งกลายเป็นรูปสลักนี้
เผ่าหมาก
เผ่าหมาก หรือAreceae เป็นเผ่าของปาล์มที่เป็นไม้ยืนต้นในวงศ์ย่อยหมาก ออกดอกได้หลายครั้ง ดอกแยกเพศไม่แยกต้น
รัฐบาเยีย
บาเยีย (Bahia) เป็น 1 ใน 26 รัฐของประเทศบราซิล ตั้งอยู่ทางตะวันออกเฉียงเหนือของประเทศ ทางชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 4 รองจากรัฐเซาเปาลู รัฐมีนัชเจไรช์ และรัฐรีโอเดจาเนโร และเป็นรัฐที่มีพื้นที่ใหญ่ที่สุดเป็นอันดับ 5 ถือเป็น 1 ในรัฐที่มีความสำคัญด้านประวัติศาสตร์และวัฒนธรรมของบราซิล เมืองหลวงของรัฐคือเมืองซัลวาดอร์ หรือ São Salvador da Bahia de Todos os Santos
คำว่า bahia สะกดตามอักขรวิธีภาษาโปรตุเกสโบราณ ตรงกับตัวสะกด baía ในอักขรวิธีปัจจุบัน ซึ่งแปลว่า "อ่าว" และมาจาก Baia de Todos Santos ซึ่งแปลว่า "อ่าวแห่งนักบุญทุกองค์" เป็นที่แรกที่นักล่องเรือชาวยุโรปเห็นครั้งแรกในปี ค.ศ. 1501
อาเซียนพาราเกมส์ 2011
อาเซียนพาราเกมส์ 2011 (2011 ASEAN Para Games) เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 6 ระหว่างวันที่ 15-20 ธันวาคม พ.ศ. 2554 (ค.ศ. 2011) จัดขึ้นที่ซูราการ์ตา อินโดนีเซีย
ประเทศที่เข้าร่วม
ประเทศที่เข้าร่วมกีฬาอาเซียนพาราเกมส์ 2011 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
สโมสรฟุตบอลดีนาโมทบิลีซี
สโมสรฟุตบอลดีนาโมทบิลีซี (დინამო თბილისი) เป็นสโมสรฟุตบอลอาชีพที่ตั้งอยู่ที่กรุงทบิลีซี ประเทศจอร์เจีย ปัจจุบันลงเล่นในเอรอฟนูลีลีกา ซึ่งเป็นลีกสูงสุดของประเทศ ดีนาโมทบิลีซีเป็นหนึ่งในสโมสรที่ประสบความสำเร็จมากที่สุดในโซเวียตท็อปลีก นับตั้งแต่ที่มีการก่อตั้งใน ค.ศ. 1936 สโมสรเคยประสบความสำเร็จระดับทวีปด้วยการชนะเลิศคัพวินเนอร์สคัพในปี 1981 หลังจากที่เอาชนะสโมสรคาร์ลซีสส์เยนาจากเยอรมนีตะวันออกในนัดชิงชนะเลิศไปได้ 2–1 ทำให้ดีนาโมทบิลีซีเป็นเพียงสโมสรเดียวจากจอร์เจียที่ชนะเลิศการแข่งขันระดับทวีปยุโรป
ดีนาโมทบิลีซี เป็นหนึ่งในสามสโมสร ร่วมกับดือนามอกือยิวและดีนาโมมอสโก ที่ไม่เคยตกชั้นจากโซเวียตท็อปลีก ผู้ฝึกสอนที่มีชื่อเสียงที่สุดของสโมสรคือ นอดาร์ อาคัลกัตซี ซึ่งพาทีมชนะเลิศลีกโซเวียตในปี 1978, ชนะเลิศโซเวียตคัพในปี 1976 และ 1979 และชนะเลิศวินเนอร์สคัพในปี 1981 ปัจจุบันในยุคของประเทศจอร์เจีย สโมสรชนะเลิศจอร์เจียนลีก 17 สมัย และชนะเลิศจอร์เจียนคัพ 13 สมัย
ระดับทวีปยุโรป
ยูฟ่าคัพวินเนอร์สคัพ
จอร์เจีย
เอรอฟนูลีลีกา
จอร์เจียนคัพ
จอร์เจียนซูเปอร์คัพ
โซเวียต
โซเวียตท็อปลีก
ซเวียตคัพ
รายการอื่น ๆ
Commonwealth of Independent States Cup (ระดับ 1)
ฤทธิ์ ธีระโกเมน
ฤทธิ์ ธีระโกเมน เป็นนักธุรกิจ เจ้าของกิจการ และวิศวกรชาวไทย ฤทธิ์เป็นประธานกรรมการบริษัท เอ็มเค เรสโตรองต์ กรุ๊ป จำกัด (มหาชน) ซึ่งเป็นบริษัทที่ดำเนินธุรกิจร้านสุกี้เอ็มเคและร้านอาหารญี่ปุ่นยาโยอิ เป็นอันดับมหาเศรษฐีไทยที่ได้รับการจัดอันดับว่าร่ำรวยอยู่ใน 50 อันดับแรกของประเทศไทย
ฤทธิ์สำเร็จการศึกษาระดับมัธยมศึกษาจากโรงเรียนเตรียมอุดมศึกษา เมื่อปี พ.ศ. 2512 และระดับปริญญาตรีวิศวกรรมศาสตรบัณฑิต เกียรตินิยมอันดับ 2 สาขาวิชาไฟฟ้าสื่อสารจากจุฬาลงกรณ์มหาวิทยาลัย ได้รับปริญญาบริหารธุรกิจดุษฎีบัณฑิตกิตติมศักดิ์ สาขาการจัดการจากมหาวิทยาลัยเทคโนโลยีราชมงคลกรุงเทพ
แต่เดิม ฤทธิ์ทำงานเป็นวิศวกรไฟฟ้า ต่อมาได้มาบริหารงานให้กับซีเอ็ดยูเคชั่น บริษัทที่ทำธุรกิจเกี่ยวกับหนังสือที่มีชื่อเสียงของไทยก่อนที่บริษัทดังกล่าวจะกลายเป็นบริษัทมหาชนในเวลาต่อมา หลังจากนั้น ได้ถอนตัวดูแลร้านอาหารของครอบครัวอย่างจริงจังในปี 2529 แต่เดิมร้านอาหารของครอบครัวตั้งอยู่ที่สยามสแควร์ ชื่อร้าน เอ็มเค คาเฟ่ ต่อมาจึงได้เปิดร้านในเซ็นทรัลพลาซา ลาดพร้าวและเปลี่ยนรูปแบบของร้านอาหารให้เป็นร้านสุกี้เต็มตัว ในการพัฒนาธุรกิจร้านอาหารนั้น ฤทธิ์ได้ใช้ความรู้ทางวิศวกรรมศาสตร์พัฒนาหม้อสุกี้ไฟฟ้าโดยใช้การเหนี่ยวนำไฟฟ้า ตู้เย็น และถาดเสิร์ฟอาหารแบบใหม่ที่เหมาะสำหรับการใช้ในร้านอาหารซึ่งได้รับความสนใจเป็นอย่างมาก ฤทธิ์ยังได้นำระบบการบริหารองค์กรแบบตะวันตกมาใช้โดยเพิ่มมาตรฐานการจัดการจนเป็นระบบและพัฒนาการรับออร์เดอร์ด้วยพีดีเอ (คอมพิวเตอร์ผู้ช่วยส่วนบุคคล) ทั้งนี้ ได้ขยายสาขาไปยังเวียดนามและญี่ปุ่นโดยนำระบบแฟรนไชส์เข้ามาช่วย
ในด้านสังคม ฤทธิ์ดำรงตำแหน่งประธานฝ่ายกิจกรรมเพื่อประชาชนมูลนิธิโรคตับ กรรมการกองทุนพัฒนาระบบงานหัวใจและหลอดเลือด โรงพยาบาลศิริราช กรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนกและตำแหน่งอื่นๆในองค์กรทางสังคมมากมาย ฤทธิ์ยังมีนโยบายสนับสนุนบุคลากรของบริษัทของตนโดยจัดตั้ง MK Service Training Institute เพื่อพัฒนาศักยภาพของบุคลากร
จากการจัดอันดับของฟอร์ป ประเทศไทย พบว่าฤทธิ์ติดอันดับบุคคลที่ร่ำรวยที่สุดในประเทศไทย 50 คนแรก (Thailand's 50 Richest) โดยอยู่ในอันดับที่ 13 คาดว่ามีสินทรัพย์สุทธิอยู่ที่ 1.6 พันล้านดอลลาร์สหรัฐ
พระครูนิวิฐบุญขันธ์ (ฉลอง ผลปุญโญ)
พระครูนิวิฐบุญขันธ์ (ฉลอง ผลปุญโญ) (7 พฤศจิกายน พ.ศ. 2489) เป็นพระเถระชั้นผู้ใหญ่อีกท่านหนึ่งในอำเภอพยุหะคีรี เป็นเจ้าอาวาสวัดอินทาราม, เจ้าคณะตำบลพยุหะ-เนินมะกอก
แคว้นอังกัช
แคว้นอังกัช (Ancash) เป็นแคว้นทางตอนเหนือของประเทศเปรู ติดต่อกับแคว้นลาลีเบร์ตัด ทางทิศเหนือ, ติดกับแคว้นอัวนูโกและแคว้นปัสโก ทางทิศตะวันออก, ติดกับแคว้นลิมา ทางทิศใต้ และติดกับมหาสมุทรแปซิฟิกทางตะวันตก มีเมืองหลวงของรัฐคือเมือง อัวรัซ มีเมืองที่ใหญ่ที่สุดและเมืองท่าคือเมืองชิมโบเต ชื่อของแคว้นมาจากคำในภาษาเกชัว คำว่า anqash แปลว่า สีน้ำเงิน
พระครูนิวิฐบุญขันธ์ (ฉลอง ผลปุญโญ)
อุปสมบท
เมื่อวันที่ 13 พฤษภาคม พ.ศ. 2510 มีพระครูนิสิตคุณากร (กัน คงฺครตโน) วัดเขาแก้ว เป็นพระอุปัชฌาย์ พระครูนิภาธรโสภณ (ชี อินทงฺกโร) วัดอินทาราม เป็นพระกรรมวาจาจารย์ และพระครูนิยุตต์ธรรมกิจ (เสียน สุธัมโม) วัดอินทาราม เป็นพระอนุสาวนาจารย์ ณ พัทธสีมาวัดอินทาราม
รัฐซัลทซ์บวร์ค
ซัลทซ์บวร์ค (Salzburg,, ; Soizbuag) เป็นหนึ่งในเก้ารัฐของประเทศออสเตรีย มีพื้นที่ 7,154 ตร.กม. ตั้งอยู่ติดกับประเทศเยอรมนี มีประชากรอยู่ 529,085 คน เมืองหลวงของรัฐคือเมืองซัลทซ์บวร์ค
ตาซูอาอ์
ตาซูอาอ์ (تاسوعاء) คือวันที่ 9 ของมุฮัรรอมและเป็นวันก่อนวันอาชูรออ์ ซึ่งมีเหตุการณ์บางอย่างเกิดขึ้นในวันนี้ ได้แก่: การเข้าเมืองกัรบะลาอ์ของชะมิร เป็นการได้รับความปลอดภัยของลูกหลานอุมมุลบะนีน, การเตรียมตัวเข้าสงคราม และฮุซัยน์ อิบน์ อะลีและสหายของท่านถูกปิดล้อมโดยศัตรู (ในยุทธการที่กัรบะลาอ์) วันนั้นเป็นวันที่อุทิศแก่อับบาส อิบน์ อะลีด้วย เพราะเขาเป็นผู้บัญชาการในกองทัพของฮุซัยน์
ศัพทมูลวิทยา
ตาซูอาอ์ แปลตรงตัวคืออันดับเก้า และในปฏิทินอิสลามคือวันที่ 9 มุฮัรรอม
พิธีกรรม
ในวันอาชูรออ์กับตาซูอาอ์ มุสลิมจะไปมัสยิดและตะกีเยฮ์หรือไปบริเวณที่จัดพิธีรำไห้ พวกเขาจะอ่านฮะดีษและกวียกย่องอับบาส อิบน์ อะลี โดยทั่วไปแล้ว พิธีร่ำไห้มักมีการเดินขบวน, อ่านบทสวด และลงแส้ใส่ตนเอง หนึ่งในธรรมเนียมที่เก่าแก่และทำบ่อยที่สุดคือของบางอย่างจากอัลลอฮ์และสัญญาแจกอาหารแก่ผู้คน ในประเทศอิหร่าน ธรรมเนียมนี้ถูกทำเป็นประจำและถึงช่วงสูงสุดในวันตาซูอาอ์และวันอาชูรออ์ (วันที่ 9 และ 10 ของมุฮัรรอม) ในขณะที่ผู้ร่ำไห้ได้ของกินไป
ตะอ์ซีเยฮ์ในฐานะบทอ่านทางศาสนา คือธรรมเนียมอันเก่าแก่สำหรับการร่ำไห้ในบางเมืองและหมู่บ้าน ผู้เข้าร่วมเห็นตะอ์ซีเยฮ์เป็นส่วนหนึ่งของพิธีร่ำไห้ และผู้อ่านจะต้องการบทนี้ เพราะเป็นเรื่องไม่ค่อยปกติที่ผู้อ่านจำบทอ่านทั้งหมด
ความสัมพันธ์กับอับบาส อิบน์ อะลี
วันนี้เป็นวันที่ชีอะฮ์อุทิศแก่อับบาส อิบน์ อะลี เพราะความกล้าหาญของเขาในการถือธงกองทัพของฮุซัยน์ในยุทธการที่กัรบะลาอ์
ดีร์ก เกอวต์
ดีร์ก เกอวต์ (Dirk Kuijt, ) เกิดเมื่อวันที่ 22 กรกฎาคม ค.ศ. 1980 ที่เมืองกัตไวก์อานเซ ประเทศเนเธอร์แลนด์ เล่นในตำแหน่งกองหน้าและปีกขวาให้กับสโมสรฟุตบอลเฟแนร์บาห์เชในปัจจุบัน
ยูเทรกต์
เกอวต์ได้มาเล่นสโมสรฟุตบอลอาชีพครั้งแรกกับ สโมสรฟุตบอลยูเทรกต์ในประเทศเนเธอร์แลนด์ตั้งแต่ฤดูกาล 1998-2003 และในฤดูกาล 2002-2003 โดยเกอวต์ทำประตูไปได้ 66 จาก 184 และยังพาทีมยูเทรกต์คว้าแชมป์ดัตช์คัพด้วยการทำแฮตทริกของเขา 3 ลูก โดยชนะอายักซ์อัมสเตอร์ดัมไป 4-1 ได้อีกด้วย ซึ่งเป็นสถิติแรกที่เขาภาคภูมิใจในการมาเล่นสโมสรอาชีพเป็นครั้งแรก และเกอวต์ขอย้ายไปเล่นกับสโมสรฟุตบอลไฟเยอโนร์ดในเวลาต่อมา
ฤดูกาล 2006-2007
เกอวต์ได้ย้ายมาสู่แอนฟีลด์ในปี ค.ศ. 2006 ในวันที่ 26 สิงหาคม ค.ศ. 2006 เกอวต์ได้ลงเล่นนัดแรกให้กับลิเวอร์พูล โดยลงสนามเป็นตัวสำรองในนัดที่เจอกับ เวสต์แฮมยูไนเต็ด ต่อมา เกอวต์ได้ทำประตูแรกให้กับลิเวอร์พูลในนัดที่เปิดสนามแอนฟีลด์เจอกับนิวคาสเซิลยูไนเต็ด โดยลิเวอร์พูลชนะนิวคาสเซิลยูไนเต็ด 2-0 ต่อมาลิเวอร์พูลเปิดสนามแอนฟีลด์เจอกับทอตนัมฮอตสเปอร์ และเกอวต์ได้ทำประตูที่ 2 ในพรีเมียร์ลีก โดยลิเวอร์พูลชนะไป 3-0 ต่อมา เกอวต์ได้ทำประตูที่ 3 ในพรีเมียร์ลีก ในนัดที่เปิดสนามแอนฟีลด์เอาชนะ แอสตันวิลลา 3-1 ต่อมา เกอวต์ได้เล่นในนัดชิงชนะเลิศฟุตบอลรายการใหญ่คือ ยูฟ่าแชมเปียนส์ลีก ปี 2006-2007 ระหว่างลิเวอร์พูลกับเอซี มิลาน ซึ่งก่อนหน้านั้น 2 ปี ลิเวอร์พูลได้ชิงรายการเดิมกับเอซี มิลาน โดยนัดนั้นลิเวอร์พูลเป็นฝ่ายเอาชนะไปได้ แชมป์ครั้งนั้นทำให้ลิเวอร์พูลได้แชมป์เป็นสมัยที่ 5 และนัดนี้ ดีร์ก เกอวต์ กองหน้าคนใหม่ก็ต้องผิดหวังเมื่อแพ้เอซีมิลานที่กรุงเอเธนส์ ประเทศกรีซ 2-1 ถึงแม้เกอวต์จะตีไข่แตกในนาทีที่ 87 แต่ก็ตามไม่ทัน ทำให้ลิเวอร์พูลพลาดแชมป์ที่จะได้เท่ากับเอซีมิลาน คือ 6 สมัย เกอวต์ย้ายเข้ามาในแอนฟีลด์ และถูกเปลี่ยนบทบาทจากกองหน้ากลายมาเป็นปีกขวา เกอวต์เป็นนักฟุตบอลที่ขยัน ทำให้เขายึดตัวจริงในถิ่นแอนฟีลด์และเป็นตัวหลักในชุดใหญ่ของลิเวอร์พูลไปโดยปริยาย
ฤดูกาล 2007-2008
เกอวต์ทำประตูแรกในฤดูกาล 2007-2008 ในนัดที่เปิดสนามแอนฟีลด์เอาชนะตูลูสจากฝรั่งเศส 4-0 ในยูฟ่าแชมเปียนส์ลีก รอบคัดเลือก ต่อมา ในวันที่ 28 สิงหาคม ค.ศ. 2007 เกอวต์ได้ยิง 2 จุดโทษช่วยให้ลิเวอร์พูลเอาชนะคู่ปรับร่วมเมือง เอฟเวอร์ตัน ที่กูดิสันพาร์ก 2-1 ต่อมา ในเดือนพฤศจิกายน 2007 เกอวต์ได้ยิงประตูช่วยให้ลิเวอร์พูลเอาชนะนิวคาสเซิลยูไนเต็ดที่เซนต์เจมส์ปาร์ก 3-0
ในวันที่ 19 กุมภาพันธ์ ค.ศ. 2008 ยูฟ่าแชมเปียนส์ลีก รอบ 16 ทีมสุดท้าย นัดแรก เกอวต์ทำประตูให้ ลิเวอร์พูล เปิดสนามแอนฟีลด์เอาชนะ อินเตอร์มิลาน 2-0 จบฤดูกาล เกอวต์ยิงประตูในพรีเมียร์ลีกได้แค่ 3 ประตูเท่านั้น
ฤดูกาล 2008-2009
ในยูฟ่าแชมเปียนส์ลีก 2008-2009 รอบคัดเลือก เกอวต์ทำประตูชัยในช่วงต่อเวลาพิเศษ ในนัดที่เปิดสนามแอนฟีลด์เอาชนะ Standard Liège 1-0 ต่อมา ในวันที่ 5 ตุลาคม ค.ศ. 2008 ลิเวอร์พูลบุกไปเยือนแมนเชสเตอร์ซิตีที่ซิตีออฟแมนเชสเตอร์ โดยครึ่งแรก ลิเวอร์พูลตามหลัง 0-2 แต่ในครึ่งหลัง เฟร์นันโด ตอร์เรส ยิง 2 ประตู ช่วยให้ ลิเวอร์พูลตามตีเสมอ 2-2 และในช่วงนาทีสุดท้าย เกอวต์ได้ยิงประตูชัยให้ลิเวอร์พูลเอาชนะแมนเชสเตอร์ซิตี 3-2 ต่อมา ในวันที่ 18 ตุลาคม ค.ศ. 2008 ลิเวอร์พูลเปิดสนามแอนฟีลด์เจอกับวีกันแอทเลติก โดยเกอวต์ได้ยิงประตูตีเสมอ 1-1 แต่ครึ่งแรก ลิเวอร์พูลตามหลัง 1-2 แต่ในครึ่งหลังเกอวต์ ได้ยิงประตูชัยให้ลิเวอร์พูลเอาชนะไป 3-2 ซึ่งจบฤดูกาล เกอวต์ยิงประตูในพรีเมียร์ลีกได้ 12 ประตูจาก 38 นัด
ฤดูกาล 2009-2010
เกอวต์ทำประตูแรกในฤดูกาล 2009-2010 ในนัดที่ลิเวอร์พูลเปิดสนามแอนฟีลด์เอาชนะสโตกซิตี 4-0 ต่อมา เกอวต์ทำประตูชัยในยูฟ่าแชมเปียนส์ลีก 2009-2010 รอบแบ่งกลุ่ม ในนัดที่เปิดสนามแอนฟีลด์เอาชนะ Debrecen 1-0 ต่อมา เกอวต์ได้ทำประตูที่ 4 ในพรีเมียร์ลีก ในนัดที่ ลิเวอร์พูลเอาชนะคู่ปรับร่วมเมือง เอฟเวอร์ตัน ที่กูดิสันพาร์ก 2-1 ต่อมา เกอวต์ได้ทำประตูที่ 5 ในพรีเมียร์ลีก ในนัดที่แพ้ อาร์เซนอล 1-2 ที่แอนฟีลด์
ฤดูกาล 2010-2011
เกอวต์ได้ยิงจุดโทษช่วยให้ลิเวอร์พูลตีเสมอเอฟเวอร์ตัน 2-2 ต่อมา เกอวต์ได้ทำแฮตทริกครั้งแรกให้กับลิเวอร์พูล ในนัดที่เจอกับคู่ปรับตลอดกาล แมนเชสเตอร์ยูไนเต็ด ที่แอนฟีลด์ โดยลิเวอร์พูลชนะแมนเชสเตอร์ยูไนเต็ด 3-1 พร้อมกับคว้าลูกบอลกลับบ้านไปครอง ต่อมา เกอวต์ได้ยิงจุดโทษช่วยให้ลิเวอร์พูลเอาชนะซันเดอร์แลนด์ที่สเตเดียมออฟไลต์ 2-0 ต่อมาได้ยิงประตูช่วยให้ลิเวอร์พูลเปิดสนามแอนฟีลด์เอาชนะแมนเชสเตอร์ซิตี 3-0 ต่อมาเกอวต์ได้ยิงจุดโทษช่วยให้ลิเวอร์พูลตีเสมออาร์เซนอลในช่วงทดเวลาบาดเจ็บ 1-1, ได้ยิงประตูช่วยให้ลิเวอร์พูลเปิดสนามแอนฟีลด์เอาชนะเบอร์มิงแฮมซิตี 5-0, ได้ยิงประตูช่วยให้ลิเวอร์พูลถล่มนิวคาสเซิลยูไนเต็ด 3-0 และได้ยิงประตูช่วยให้ลิเวอร์พูลเอาชนะฟูลัม 5-2 ซึ่งจบฤดูกาล เกอวต์ยิงประตูในพรีเมียร์ลีกได้ 13 ประตูจาก 33 นัด
ฤดูกาล 2011-2012
เกอวต์ได้มีโอกาสลงเล่นมากขึ้นโดยทำผลงานยอดเยี่ยมในช่วงต้นปี 2012 ด้วยการยิงประตูชัยในนาที 88 ในเอฟเอคัพรอบ 4 ที่ แอนฟีลด์ นัดที่ลิเวอร์พูลพบแมนเชสเตอร์ยูไนเต็ด โดยทำสกอร์ให้ลิเวอร์พูลชนะแมนเชสเตอร์ยูไนเต็ดไป 2-1 ต่อมา ในรอบชิงชนะเลิศถ้วยลีกคัพ ลิเวอร์พูลเจอกับคาร์ดิฟฟ์ซิตี เกอวต์ลงมาเป็นตัวสำรองและสามารถทำประตูให้ลิเวอร์พูลขึ้นนำ 2-1 ในช่วงต่อเวลาพิเศษ แต่สุดท้ายจบด้วยผลเสมอ 2-2 ทำให้ต้องตัดสินด้วยการยิงจุดโทษ และเกอวต์ยิงจุดโทษได้ด้วยและผลคือทำให้ลิเวอร์พูลชนะจุดโทษ 3-2 และสามารถคว้าลีกคัพมาได้ พอจบฤดูกาล 2011-12 ลิเวอร์พูลจบในอันดับที่ 8 โดยไม่ได้ไปเล่นยูฟ่าแชมเปียนส์ลีกถึง 3 ครั้ง ซึ่งจบฤดูกาล เกอวต์ยิงประตูในพรีเมียร์ลีกได้แค่ 2 ประตู เท่านั้น และเกอวต์ก็ไม่ได้รับโอกาสเป็นตัวจริงทั้งหมด จึงทำให้เกอวต์ต้องย้ายออกจากสโมสรฟุตบอลลิเวอร์พูลไปอยู่สโมสรฟุตบอลเฟแนร์บาห์เชในวันที่ 3 มิถุนายน ค.ศ. 2012
กลับสู่ ไฟเยอโนร์ด
ในเดือนเมษายน ค.ศ. 2015 เคาท์เซ็นสัญญาหนึ่งปีเพื่อกลับไปร่วมทีมไฟเยอโนร์ด ในฤดูกาล 2015–16 ในฤดูกาล 2016–17 Kuyt นำทีมของเขาเลื่อนชั้นสู่ Eredivisie เป็นครั้งแรกตั้งแต่ปี 1999 ในวันสุดท้ายของฤดูกาล เขาทำแฮตทริกเพื่อคว้าแชมป์ ในเวลาต่อมา วันที่ 17 พ.ค. 2018 เคาท์ประกาศอำลาวงการฟุตบอล
สถิติในการทำประตู
.
อ้างอิง
1980
จิงจัง
จิงจัง, จิ้งจัง, จุ้งจัง เป็นการถนอมอาหารของทางภาคใต้ของไทย โดยนำปลากะตักตัวเล็ก ๆ ล้างให้สะอาดแล้วหมักกับเกลือและน้ำตาลโตนดทิ้งไว้ 10 -14 วันขึ้นกับขนาดของปลา ถ้าหมักนานกว่านี้จะกลายเป็นน้ำปลาและบูดู ปลาจิงจังที่ได้นำไปแปรรูปได้หลายชนิด ทั้งอบกรอบ อบสมุนไพร หรือนำไปปรุงอาหาร เช่นยำกับผลไม้รสเปรี้ยวหรือนำไปหลน
วอลเลย์บอลชายทีมชาติโคลอมเบีย
วอลเลย์บอลชายทีมชาติโคลอมเบีย (Selección masculina de voleibol de Colombia) เป็นทีมชาติของประเทศโคลอมเบีย เป็นส่วนหนึ่งในการแข่งขันวอลเลย์บอลระดับนานาชาติรวมถึงนัดกระชับมิตร
คุนิมิตสึ
คุนิมิตสึ (Kunimitsu; 州光) เป็นตัวละครจากเกมเทคเคน ปรากฏตัวในภาคแรกในฐานะตัวละครที่ต้องทำการปลดล็อกและเป็นบอสรองของมิเชล ชาง ซึ่งคุนิมิตสึเป็นสมาชิกพรรคสวัสติกะที่ต่อมาถูกขับออกจากพรรคโดยผู้นำของพรรคที่ชื่อโยชิมิตสึ เพราะถูกจับได้ว่าเอาของที่ขโมยมาไว้ใช้ส่วนตัว
งบกระแสเงินสด
โครงสร้างของงบกระแสเงินสด
ตัวอย่างงบกระแสเงินสดโดยทั่วไป
บริษัท กขค จำกัด (มหาชน) งบกระแสเงินสด ณ วันที่ 31 ธันวาคม 25XX
กระแสเงินสดจากกิจกรรมดำเนินงาน
รายชื่อสายพันธุ์หมา
รายชื่อสายพันธุ์สุนัข เป็นการรวบรวมรายชื่อสายพันธุ์สุนัขทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของสุนัข
งบกระแสเงินสด
โครงสร้างของงบกระแสเงินสด
กระแสเงินสดจากกิจกรรมลงทุน
รายชื่อสายพันธุ์หมา
สำหรับผู้ที่จะเพิ่มเติมรายชื่อสายพันธุ์สุนัข ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อสายพันธุ์สุนัขที่มีคนเริ่มเขียนบทความแล้วดูได้ที่ หมวดหมู่รายชื่อสายพันธุ์สุนัข
งบกระแสเงินสด
โครงสร้างของงบกระแสเงินสด
กระแสเงินสดจากกิจกรรมจัดหาเงิน
เงินสดและรายการเทียบเท่าเงินสดสุทธิ
รายชื่อสายพันธุ์หมา
ดูเพิ่ม
ก เลิฟเชินเป็นสุนัขที่หายากที่สุดในโลก
ประเทศติมอร์-เลสเตในเอเชียนเกมส์ฤดูหนาว 2017
ประเทศติมอร์-เลสเต (ประเทศติมอร์ตะวันออก) เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
งบกระแสเงินสด
โครงสร้างของงบกระแสเงินสด
บวก เงินสดและรายการเทียบเท่าเงินสด ณ วันต้นปี
ประเทศติมอร์-เลสเตในเอเชียนเกมส์ฤดูหนาว 2017
จำนวนผู้เข้าแข่งขัน
นักกีฬาประเทศติมอร์-เลสเตมีคุณสมบัติเข้าแข่งขันรายการดังต่อไปนี้
งบกระแสเงินสด
โครงสร้างของงบกระแสเงินสด
เงินสดและรายการเทียบเท่าเงินสด ณ วันสิ้นปี
ประเทศติมอร์-เลสเตในเอเชียนเกมส์ฤดูหนาว 2017
กีฬาสกีลงเขา
นักกีฬาสกีลงเขาของประเทศติมอร์-เลสเตมีคุณสมบัติเข้าแข่งขันรายการกีฬาสกีลงเขา ประเภทชาย
งบกระแสเงินสด
วิธีสร้างงบกระแสเงินสด
กระแสเงินสดจากกิจกรรมดำเนินงาน สามารถจัดทำได้ 2 วิธี คือ วิธีทางตรง และวิธีทางอ้อม
วิธีทางตรง
วิธีนี้จะคำนวณเงินสดรับ-จ่ายที่เกี่ยวข้องกับการดำเนินงานโดยตรง กล่าวคือ ด้านเงินสดรับจะเป็นเงินสดรับจากการขายสินค้าหรือเงินสดรับอื่นที่เกิดจากการดำเนินงานปกติ ส่วนด้านเงินสดจ่ายจะเป็นเงินสดจ่ายที่เกี่ยวข้องกับการดำเนินงาน เช่น เงินสดจ่ายซื้อสินค้า เงินสดจ่ายจ่ายค่าใช้จ่ายในการดำเนินงาน
วิธีทางอ้อม
วิธีนี้จะเริ่มจากกำไรหรือขาดทุนสุทธิ จากนั้นจึงปรับปรุงด้วยรายการที่ไม่ใช่เงินสด เช่น ค่าเสื่อมราคาและค่าตัดจำหน่าย เป็นต้น จากนั้นจะปรับด้วยรายการที่ไม่ใช่กิจกรรมดำเนินงานแต่ถูกรวมคำนวณกำไรสุทธิตามหลักการบัญชี จากนั้นจะปรับปรุงด้วยการเปลี่ยนแปลงของสินทรัพย์และหนี้สินที่เกี่ยวข้องกับการดำเนินงานปกติ เช่น ลูกหนี้การค้า สินค้าคงเหลือ เจ้าหนี้การค้า ค่าใช้จ่ายค้างจ่าย เป็นต้น
กระแสเงินสดจากกิจกรรมลงทุนและกิจกรรมจัดหาเงินจะจัดทำตามวิธีทางตรงเท่านั้น
แอฟริกาคัพออฟเนชันส์ 2019 รอบคัดเลือก รอบเบื้องต้น
การแข่งขัน รอบเบื้องต้น ของ แอฟริกาคัพออฟเนชันส์ 2019 รอบคัดเลือก ตัดสินหาสามทีมที่จะผ่านเข้าสู่ รอบแบ่งกลุ่ม ของทัวร์นาเมนต์การคัดเลือก. รอบเบื้องต้นประกอบไปด้วยหกทีมที่มีอันดับต่ำที่สุดใน 51 ผู้เข้าร่วม: มาดากัสการ์, เซา ตูเม และ ปรีนซีปี, เซาท์ซูดาน, คอโมโรส, จิบูเตียน, และ มอรีเชียส.
หกทีมถูกจับสลากอยู่ในสามคู่ที่วางไว้, ลงเล่นในรูปแบบเหย้าและเยือนสองนัด ระหว่างวันที่ 22 และ 28 มีนาคม พ.ศ. 2560.
สามทีมผู้ชนะจะได้ผ่านเข้าสู่รอบแบ่งกลุ่มที่จะเข้าร่วมกับ 45 ทีมที่เข้ารอบโดยตรง.
แมตช์
<section begin=Preliminary round />
รวมผลสองนัด มาดากัสการ์ ชนะ 4–2 และผ่านเข้าสู่ รอบคัดเลือก กลุ่ม เอ.
รวมผลสองนัด โคโมรอส ชนะ 3–1 และผ่านเข้าสู่ รอบคัดเลือก กลุ่ม บี.
รวมผลสองนัด เซาท์ซูดาน ชนะ 6–2 และผ่านเข้าสู่ รอบคัดเลือก กลุ่ม ซี.
อันดับดาวซัลโว
การแข่งขันทั้งหมดมี 18 ประตูที่ทำได้ใน 6 นัด, สำหรับค่าเฉลี่ย ประตูต่อนัด.
หัวนม
หัวนม เป็นบริเวณที่ยกขึ้นของเนื้อเยื่อบริเวณผิวเต้านม สำหรับให้นมจากเต้าไหลออกผ่านท่อน้ำนม น้ำนมสามารถไหลผ่านหัวนมอย่างเรื่อย ๆ หรือสามารถพ่นออกได้โดยการหดตัวของกล้ามเนื้อเรียบที่เกิดขึ้นตามระบบท่อลำเลียง หัวนมถูกล้อมรอบด้วยวงปานนมซึ่งมักเป็นสีเข้มกว่าผิวรอบข้าง ซึ่งมักจะเรียกว่าจุกนมเมื่อพูดถึงหัวนมที่ไม่ใช่ของมนุษย์ จุกนมยังสามารถใช้เพื่ออธิบายปากที่มีความยืดหยุ่นของขวดนมเด็ก ส่วนในมนุษย์ หัวนมทั้งของผู้ชายและผู้หญิงสามารถเร้าอารมณ์ในฐานะส่วนหนึ่งของการกระตุ้นทางเพศ โดยในหลายวัฒนธรรม หัวนมของผู้หญิงเป็นสิ่งบ่งเพศ หรือ "...ถือว่าเป็นวัตถุทางเพศและได้รับการประเมินในด้านลักษณะทางกายภาพและความเซ็กซี่"
คลื่นไหวสะเทือน
คลื่นไหวสะเทือน (seismic wave) เป็นคลื่นที่ถ่ายทอดพลังงานผ่านภายในโลก อาจเกิดจากแผ่นดินไหว การระเบิด หรือกิจกรรมอื่น ๆ ที่ก่อให้เกิดคลื่นความถี่ต่ำ คลื่นไหวสะเทือนอาจถูกตรวจรับได้ด้วย seismograph, geophone, hydrophone หรือ accelerometer ความเร็วของการกระจายของคลื่นมีความสัมพันธ์กับความหนาแน่นและความยืดหยุ่นของตัวกลาง เนื่องจากความหนาแน่นที่เพิ่มสูงขึ้นในชั้นหินระดับลึก ความเร็วของคลื่นในชั้นหินลึกจึงมีแนวโน้มที่จะสูงกว่าความเร็วของคลื่นบริเวณผิวโลก ความเร็วของคลื่นไหวสะเทือนอาจแตกต่างกันไปตั้งแต่ 2 ถึง 8 กิโลเมตรต่อวินาทีในชั้นเปลือกโลก และอาจสูงถึง 13 กิโลเมตรต่อวินาทีในชั้นแมนเทิลระดับลึก
แผ่นดินไหวสามารถก่อให้เกิดคลื่นไหวสะเทือนในหลายชนิดที่มีความเร็วแตกต่างกัน นักวิทยาศาสตร์สามารถใช้ผลต่างของระยะเวลาที่ใช้ในการเคลื่อนที่ของคลื่นเหล่านี้เพื่อระบุพิกัดของศูนย์กลางแผ่นดินไหว ในขณะที่นักธรณีฟิสิกส์อาจใช้สมบัติของการสะท้อนและการหักเหของคลื่นไหวสะเทือนผ่านชั้นหินต่าง ๆ เพื่อวิเคราะห์และตรวจสอบโครงสร้างใต้ดิน
ประเภทของคลื่นไหวสะเทือน
คลื่นไหวสะเทือนสามารถแบ่งตามลักษณะการเคลื่อนที่ของคลื่นได้สองประเภทได้แก่คลื่นตัวกลาง และคลื่นพื้นผิว
คลื่นตัวกลาง
คลื่นตัวกลาง (body wave) คือคลื่นที่เดินทางทะลุผ่านโลก เส้นทางการเคลื่อนที่ของคลื่นอาจหักเหให้เคลื่อนไปจากเส้นตรงเนื่องจากความแตกต่างของความหนาแน่นและความยืดหยุ่นของโครงสร้างภายในของโลก ในขณะเดียวกันคุณสมบัติเหล่านี้ของชั้นหินอาจเปลี่ยนไปตามอุณหภูมิ องค์ประกอบ และสถานะ การหักเหของคลื่นไหวสะเทือนเป็นไปในลักษณะเดียวกับคลื่นแสง
คลื่นปฐมภูมิ
คลื่นปฐมภูมิ (primary wave หรือ p wave) เป็นคลื่นตัวกลางที่เกี่ยวข้องกับการบีบอัดและคลายตัวของวัสดุเนื่องจากความยืดหยุ่นเมื่อคลื่นเดินทางผ่านโดยไม่เกิดการหมุน ลักษณะของคลื่นประเภทนี้อาจเทียบได้กับคลื่นเสียงในอากาศ ความเร็วในการเคลื่อนที่ของคลื่นปฐมภูมิสามารถคำนวณได้จากสมการ
เมื่อ K, μ, ρ แทน โมดูลัสของแรงบีบอัด, โมดูลัสของแรงเฉือน และความหนาแน่นของตัวกลางตามลำดับ
คลื่นทุติยภูมิ
คลื่นทุติยภูมิ (secondary wave หรือ s wave) เป็นคลื่นตัวกลางที่เกี่ยวข้องกับการเฉือนและการหมุนของเนื้อวัสดุเมื่อคลื่นเดินทางผ่านโดยไม่เกิดการเปลี่ยนแปลงทางปริมาตร
เมื่อ μ, ρ แทน โมดูลัสของแรงเฉือน และความหนาแน่นของตัวกลางตามลำดับ
จากสมการความสัมพันธ์ของความยืดหยุ่นและความหนาแน่นของตัวกลางที่มีผลต่อความเร็วของคลื่นในตัวกลาง จะเห็นได้ว่าความเร็วของคลื่นแปรผกผันกับความหนาแน่นของตัวกลาง จากความหนาแน่นของชั้นหินที่เพิ่มขึ้นตามความลึกอาจชี้ว่าความเร็วของคลื่นไหวสะเทือนลดลงในระดับความลึกที่เพิ่มมากขึ้น อย่างไรก็ดี เนื่องจากค่า Bulk modulus และ Shear modulus เพิ่มขึ้นตามความลึกของชั้นหินด้วยเช่นกันปัจจัยของความยืดหยุ่นของตัวกลางส่งผลต่อความเร็วในสัดส่วนที่มากกว่าเมื่อเทียบกับการหักล้างจากความสัมพันธ์ของความหนาแน่น ทำให้ความเร็วของคลื่นไหวสะเทือนเพิ่มมากขึ้นในระดับความลึกที่เพิ่มขึ้น
คลื่นพื้นผิว
คลื่นพื้นผิว (surface wave) คือคลื่นที่เดินทางไปตามผิวโลกโดยไม่แพร่เข้าไปภายในของผิวโลกระดับลึก ส่วนใหญ่เกิดขึ้นในแผ่นดินไหวระดับตื้น คลื่นพื้นผิวนี้มีแอมพลิจูดสูงกว่าคลื่นในตัวกลางซึ่งหมายถึงระดับพลังงานที่สูงกว่า นั่นคือความเสียหายหลักจากแผ่นดินไหวเกิดจากคลื่นประเภทนี้ในขณะที่คลื่นในตัวกลางจะก่อผลกระทบในระดับที่น้อยกว่า เนื่องจากการเคลื่อนที่ของคลื่นพื้นผิวใน 2 มิติ ซึ่งทำให้เกิดการสูญเสียพลังงานที่น้อยกว่าการเคลื่อนที่ของคลื่นในตัวกลางซึ่งเป็น 3 มิติ คลื่นพื้นผิวที่เป็นที่รู้จักมี 2 ประเภท
คลื่นเรลีย์
คลื่นเรลีย์ (Rayleigh wave,LR) คือคลื่นที่อนุภาคในตัวกลางเกิดการสั่นในแนวดิ่ง พื้นผิวโลกเกิดการเคลื่อนไหวในเชิงวงรีโดยมีแกนหลักในแนวแกนดิ่ง แอมพลิจูดของคลื่นสลายในเชิงเอกซ์โพเนนเชียล
คลื่นเลิฟ
คลื่นเลิฟ (Love wave,LQ) คือคลื่นที่อนุภาคในตัวกลางเกิดการสั่นในแนวระดับตั้งฉากกับทิศทางการเคลื่อนที่ของคลื่นและไม่ก่อให้เกิดการกระจัดในแนวดิ่ง ในลักษณะเดียวกับการเลื้อยของงูไปตามผิวดิน
การใช้ประโยชน์จากคลื่นตัวกลางเพื่อระบุตำแหน่งศูนย์กลางแผ่นดินไหว
ในพื้นที่ใกล้ศูนย์กลางแผ่นดินไหว เราสามารถใช้ผลต่างของเวลาที่ใช้ในการเดินทางของคลื่นปฐมภูมิและคลื่นทุติยภูมิเพื่อหาระยะห่างของศูนย์กลางการเกิดแผ่นดินไหวกับพื้นที่นั้น ในกรณีของแผ่นดินไหวที่พลังงานถูกปลดปล่อยทั่วไปในระดับโลก เวลาที่ใช้ในการเดินทางของคลื่นปฐมภูมิซึ่งถูกบันทึกจากสถานีวัดการเกิดแผ่นดินไหวอย่างน้อยสี่สถานีสามารถนำมาใช้เพื่อคำนวณหาตำแหน่งของจุดศูนย์กลางรวมถึงเวลาของการเกิดแผ่นดินไหว
วิธีการที่รวดเร็วสำหรับใช้หาระยะห่างจากศูนย์กลางแผ่นดินไหวถึงสถานีสำรวจสำหรับกรณีแผ่นดินไหวเกิดขึ้นไม่ไกลว่า 200 กิโลเมตรสามารถทำได้โดยใช้ผลต่างของระยะเวลาที่ใช้ในการเดินทางของคลื่นปฐมภูมิและคลื่นทุตยภูมิในหน่วยวินาทีแล้วคูณด้วย 8 กิโลเมตรต่อวินาที ระบบวัดคลื่นไหวสะเทือนสมัยใหม่ใช้เทคนิคที่ซับซ้อนกว่านี้
สำหรับแผ่นดินไหวที่ห่างจากสถานีวัดมากๆ คลื่นปฐมภูมิแรกที่วัดได้จะเป็นคลื่นที่เคลื่อนที่ผ่านชั้นแมนเทิล และในบางกรณีอาจเคลื่อนที่ไกลถึงชั้นแก่นโลกชั้นนอกก่อนที่จะเคลื่อนที่กลับขึ้นมาสู่สถานีตรวจวัดแผ่นดินไหวที่ผิวโลก คลื่นไหวสะเทือนเหล่านี้สามารถเคลื่อนที่ในระดับลึกชั้นแมนเทิลได้เร็วกว่าการเคลื่อนที่ไปตามชั้นเปลือกโลก การเดินทางของคลื่นลึกภายในดาวเคราะห์ที่เร็วกว่าระดับตื้นเรียกว่าหลักการของเฮยเคินส์ ถึงแม้ความหนาแน่นที่เพิ่มสูงขึ้นในระดับลึกจะเป็นตัวชะลอความเร็วของคลื่น แต่เนื่องจากค่าความยืดหยุ่นที่เพิ่มขึ้นส่งผลเร่งความเร็วในการเคลื่อนที่ของคลื่นในสัดส่วนที่มากกว่า นั่นคือคลื่นเดินทางได้เร็วกว่าในชั้นโลกระดับลึกและหมายถึงระยะเวลาที่สั้นกว่า
ระยะเวลาที่ใช้ในการเดินทางของคลื่นจะถูกคำนวณอย่างแม่นยำเพื่อระบุจุดเหนือศูนย์กลางแผ่นดินไหว เนื่องจากคลื่นปฐมภูมิเดินทางด้วยความเร็วหลายกิโลเมตรต่อวินาที ความคลาดเคลื่อนในการจับเวลาเพียงครึ่งวินาทีอาจหมายถึงความคลาดเคลื่อนในระยะห่างหลายกิโลเมตร ในทางปฏิบัติจึงจำเป็นต้องใช้ข้อมูลคลื่นปฐมภูมิจากหลายสถานีเพื่อลดความคลาดเคลื่อนที่อาจเกิดขึ้นนี้ และทำให้สามารถคำนวณจุดศูนย์กลางแผ่นดินไหวได้ใกล้เคียง 10-50 กิโลเมตรเมื่อใช้ข้อมูลจากสถานีวัดแผ่นดินไหวรอบโลก ระบบเครือข่ายสถานีแผ่นดินไหวที่มีจำนวนมากในแคลิฟอร์เนียสามารถคำนวณได้ใกล้เคียงระดับกิโลเมตร และอาจคำนวณได้แม่นยำมากขึ้นเมื่อคำนวณจาก cross-correlation ของไซส์โมแกรมโดยตรง
วินเชนโซ จุสตีนีอานี
มาร์เกเซ วินเชนโซ จุสตีนีอานี (Marchese Vincenzo Giustiniani; 13 กันยายน ค.ศ. 1564 - 27 ธันวาคม ค.ศ. 1637) เป็นนายธนาคารและนักสะสมศิลปะคนสำคัญของประเทศอิตาลีในคริสต์ศตวรรษที่ 16 และ 17 จุสตีนีอานีมีชื่อเสียงในปัจจุบันจากงานสะสมศิลปะที่พาลัซโซจุสตีนีอานี ใกล้ตึกแพนเทียนในกรุงโรมและที่ปาลัซโซของครอบครัวที่บัสซาโนโดยวินเชนโซและพี่ชายเบนเนเดตโต และในการเป็นผู้อุปถัมภ์การาวัจโจ จิตรกรสมัยบาโรกคนสำคัญ
แหล่งข้อมูลอื่น
1564 1637
ศุภกร ศรีโพธิ์ทอง
ศุภกร ศรีโพธิ์ทอง (Suphakorn Sriphothong) ชื่อเล่น ป๊อด เป็นนักแสดงชายชาวไทย เป็นที่รู้จักจากซีรีส์เรื่อง Kiss Me Again จูบให้ได้ถ้านายแน่จริง ในบท “ซัน” และ Dark Blue Kiss จูบสุดท้ายเพื่อนายคนเดียว (ภาคต่อจาก Kiss Me Again) ในบท “ซัน” และรับบทนำครั้งแรก "ต้นหน" ในผลงานซีรีส์เรื่อง "ต้นหนชลธี" คู่กับ “ข้าวตัง ธนวัฒน์ รัตนกิจไพศาล" โดยนักเขียนนามปากกา "นทกร"  ซึ่งออกอากาศทุกวันศุกร์ เวลา 21:30 น. ทางช่อง GMM25 และ AISPLAY เริ่มตอนแรก 13 พฤศจิกายน 2563
ประวัติ
ศุภกร ศรีโพธิ์ทอง มีชื่อเล่นว่า ป๊อด เกิดเมื่อวันเสาร์ที่ 23 ตุลาคม พ.ศ. 2536 ที่จังหวัดนครปฐม เป็นนักแสดงในสังกัดจีเอ็มเอ็มทีวี เป็นที่รู้จักจากบทบาท “ซัน” ใน Kiss Me Again จูบให้ได้ถ้านายแน่จริง ซึ่งเป็นซีรีส์เรื่องแรกของเขา
จบการศึกษาระดับมัธยมศึกษาจาก โรงเรียนสิรินธรราชวิทยาลัยนครปฐม และระดับปริญญาตรีจาก วิทยาลัยดุสิตธานี คณะบริหารธุรกิจ สาขาวิชาการจัดการครัวและศิลปะการประกอบอาหาร โดยเคยได้รับรางวัลเหรียญทองแดง การแข่งขันทำอาหารด้วยสัตว์ปีกฟรีสไตล์ (เช่น เป็ด ไก่ ฯลฯ) (Junior) ประเภทบุคคล จากงาน Thailand’s International Culinary Cup (TICC) 2012/Bangkok Exhibition Services Ltd.
นอกจากนี้ ศุภกร ยังเปิดร้านขนมหวาน คุ้กกี้ บราวนี่ ขายทางออนไลน์ ร้าน mr.poss23
ในปี 2564 ศุภกร ได้รับรางวัลนนทลีสยาม ลูกดีเด่น ประจำปี สาขาลูกผู้สร้างชื่อเสียงต่อประเทศชาติ (รางวัลเชิดชูเกียรติ แม่ดีเด่นแห่งปี และลูกดีเด่นแห่งปี เนื่องในวันแม่แห่งชาติ) จัดโดยกองทุนแม่ของแผ่นดิน ร่วมกับสภาองค์กรเยาวชนคนสร้างชาติ และสภาองค์กรเยาวชน สร้างสรรค์พัฒนาสังคม เป็นผู้มอบให้กับบุคคลที่มีคุณภาพ มีคุณธรรม จริยธรรม มีความกตัญญูกตเวที เป็นคนดีของสังคม ประจำปี 2564
ศรราม เทพพิทักษ์
ศรราม เทพพิทักษ์ (เกิด 22 สิงหาคม พ.ศ. 2516) ชื่อเล่น หนุ่ม เป็นนักแสดง นักร้อง พิธีกรชาวไทย เขาเป็นบุตรของชุมพร เทพพิทักษ์ นักแสดงอาวุโส ชื่อ "ศรราม" ตั้งตามชื่อตัวเอกในภาพยนตร์​เรื่อง หนึ่งนุช
ประวัติ
ศรรามจบการศึกษาระดับประถมและมัธยมจากโรงเรียนเซนต์คาเบรียล (SG70 ร่วมรุ่นกับ ตรัย ภูมิรัตน) และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง ในปี 2535 เขามีผลงานละครสองเรื่องแรก ได้แก่ สี่แยกนี้อายุน้อย และ อรุณสวัสดิ์ ต่อมาในปี 2536 เขาได้แสดงในบทบาทของ "เหินฟ้า" ในละครเรื่อง ผยอง และออกอัลบั้ม ลูกไม้ของนายหนุ่ม ในสังกัดอาร์เอส ต่อมาในปี 2543 เขาเข้ารับราชการทหารสองปีในสังกัดกองพันทหารราบ มณฑลทหารบกที่ 11
เขาได้รับรางวัลผู้แสดงนำชายยอดเยี่ยมจากชมรมวิจารณ์บันเทิงในปี 2542 จากการแสดงในภาพยนตร์เรื่อง แตก 4 รัก โลภ โกรธ เลว นอกจากนี้ เขายังแสดงเป็น "ชายกลาง" ในเรื่อง บ้านทรายทอง เมื่อปี 2543
นอกจากผลงานบันเทิง เขาเคยเป็นนักฟุตบอลในตำแหน่งกองหน้าของสโมสรทหารอากาศในไทยแลนด์พรีเมียร์ลีก ปัจจุบันมีลูกสาว 1 คนที่เกิดกับอดีตภรรยา ติ๊ก บิ๊กบราเธอร์ ชื่อ วีจิ
วัดป่าคลอง 11
วัดป่าคลอง 11 เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี บนเนื้อที่ 16 ไร่
เมื่อ พ.ศ. 2531 คุณกำพล และคุณทิพวรรณ รุจิอาภรณ์ มีความประสงค์ตั้งสำนักวิปัสสนาสำหรับผู้มาปฏิบัติธรรม ต่อมาปลายปี พ.ศ. 2536 คุณกำพลเสียชีวิตลงด้วยโรคมะเร็งปอด คุณทิพวรรณและลูก ๆ ได้ดำเนินการต่อโดยมอบหมายให้คุณอรสา รุจิอาภรณ์ บุตรสาวคนโตเข้าพบกับคุณชัย วิวัฒนปิยะวงค์ เพื่อประสงค์ให้คุณชัยช่วยสร้างวัดป่าคลอง 11 จากนั้นได้นิมนต์พระโชคชัยอิสฺสรเตโช ที่จำพรรษาอยู่ที่วัดแผงม้า ตำบลวังน้ำเขียว มาสำรวจที่ดิน ได้รับที่ดินจำนวน 16 ไร่ คุณชัยและคณะจึงวางแผนรวบรวมทุนทรัพย์จากผู้มีจิตศรัทธา และได้จัดคณะผู้ก่อสร้างขึ้น ทำถนนทางเข้าวัด ขุดสระน้ำใหญ่ สระคั่นเขตสงฆ์ สระข้างถนนทางเข้า สร้างกุฏิ จนดำเนินการสำเร็จเมื่อวันที่ 16 กันยายน พ.ศ. 2542
จุดเด่นของวัดป่าคลอง 11 คือ พญานาคกับโบสถ์ไม้กลางสระน้ำที่ล้อมรอบด้วยรูปปั้นแกะสลักพญานาคขนาดใหญ่ 4 ตัว เฝ้าอยู่บริเวณสะพานที่ทอดยาวมายังโบสถ์กลางน้ำ พญานาคมีนามว่า พญาอนันตนาคราช พญามุจลินทร์นาคราช พญาภุชงค์นาคราช และพญาศรีสุทโธนาคราช ประชาชนมักมาสักการะองค์ปู่ศรีสุทโธและย่าศรีปทุมมา หลวงพ่อนาคปรกแก้วมณีโชติ และลูกแก้วสีแดงขนาดใหญ่ เชื่อกันว่าเป็นหัวใจพญานาค
ปลาข้างตะเภา
สำหรับปลาวงศ์อื่น ดูที่: ปลาสร้อยนกเขา (ทะเล)
ปลาข้างตะเภา (Trumpeter, Grunter) สกุลของปลากระดูกแข็ง 3 ชนิด ที่อยู่ในวงศ์ Terapontidae ใช้ชื่อสกุลว่า Tetrapon
พบกระจายพันธุ์ในเขตอบอุ่น ตั้งแต่ทะเลแดงจนถึงอินโด-แปซิฟิก มีทั้งหมด 3 ชนิด ได้แก่
ฟีลไฟน์!
ฟีลไฟน์! (Feel Fine!) เป็นซิงเกิลที่ 12 ของไม คุรากิ ออกจำหน่ายวันที่ 24 เมษายน พ.ศ. 2545
ข้อมูลเพลง
ฟีลไฟน์! เป็นซิงเกิ้ลที่ 12 ของ ไม คุรากิ ใช้ประกอบโฆษณา SEA BREEZE โดยวันแรกขึ้นเป็นอันดับ 1 ของชาร์ต แต่ก็ตกลงมาเป็นอันดับ 2 ในวันถัดมา โดยมีซิงเกิล ฟรีแอนด์อีซี ของ อายูมิ ฮามาซากิ ที่นำเป็นอันดับ 1 และเปิดตัวที่อันดับ 2 ของสัปดาห์ด้วยยอดขาย 240,130 ชุด และอยู่ในชาร์ต 16 สัปดาห์ รวมยอดขาย 451,500 ชุด ได้อันดับที่ 16 ของปี 2002
PV ของเพลงนี้มี 2 เวอร์ชัน เวอร์ชันแรกมีส่วนหนึ่งนำไปประกอบโฆษณา ส่วนอีกเวอร์ชันเป็น cafe version มีการปรากฏตัวของนักร้องคนอื่นๆในค่าย GIZA Studio หลายคน เช่น รินะ อาอิอุชิ ยูกะ ซะเอะงุซะ จากวง ยูก้า-ซาเองุซะ อิน เดซิเบล และ นากามุระ ยูริ จากวง GARNET CROW และนักร้องคนอื่นๆ รวมทั้งคนแต่งเพลงอย่าง ไอกะ โอโนะ ก็อยู่ใน PV ด้วย
โกปาอาเมริกา 2015
การแข่งขันฟุตบอล โกปาอาเมริกา เป็นการแข่งขันฟุตบอลระดับชาติรายการหลักสำหรับทีมชาติในทวีปอเมริกาใต้ ปัจจุบันได้จัดการแข่งขันที่ประเทศชิลีระหว่างวันที่ 11 มิถุนายน ถึง 4 กรกฎาคม พ.ศ. 2558 นับเป็นครั้งที่ 44 ตั้งแต่มีการจัดขึ้น
อุรุกวัยเป็นทีมแชมป์เก่า แต่ตกรอบโดยเจ้าภาพในรอบก่อนรองชนะเลิศ มี 12 ทีมเข้าร่วมการแข่งขัน ประกอบด้วยชาติสมาชิกของคอนเมบอล 10 ชาติ และชาติรับเชิญจากคอนคาแคฟอีก 2 ชาติ คือ เม็กซิโกและจาเมกา ซึ่งชาติหลังนี้เพิ่งเข้าร่วมการแข่งขันโกปาอาเมริกาเป็นครั้งแรก ผู้ชนะการแข่งขันนี้จะได้สิทธิ์เข้าไปแข่งขันฟีฟ่าคอนเฟเดอเรชันส์คัพ 2017 ที่ประเทศรัสเซีย
สนามแข่งขัน
การแข่งขันนี้จะใช้สนาม 9 สนามซึ่งตั้งอยู่ใน 8 เมือง สนามส่วนใหญ่จะอยู่ระหว่างการบูรณะหรือสร้างขึ้นมาใหม่
อันดับดาวซัลโว
แหล่งที่มา : CONMEBOL.com
ตารางการจัดอันดับหลังจบการแข่งขัน
Per statistical convention in football, matches decided in extra time are counted as wins and losses, while matches decided by penalty shoot-out are counted as draws.
คือนาคึน
คือนาคึน ( แปลว่า "ยอดเยี่ยมและจะยอดเยี่ยมกว่านี้" เป็นกลุ่มนักร้องชาย 5 คนจากค่ายวายเอ็นบีเอนเตอร์เทนเมนต์ ในแนวเคป็อปและป็อปแดนซ์ เปิดตัวต่อสาธารณชนในวันที่ 3 มีนาคม พ.ศ. 2559 KNK ย่อมาจาก K-pop kNocK ซึ่งแปลว่า "จะเคาะ (knock) ประตูแห่งเคป็อปด้วยดนตรีของพวกเขา"
ก่อนเปิดตัว
สมาชิกทั้งห้าคนของ KNK เคยเป็นเด็กฝึกหัดจากค่ายอื่นๆก่อนที่จะเข้าร่วมกับ YNB Entertainment. พวกเขาเป็นเด็กฝักหัดนานมาก โดยมีค่าเฉลี่ยอยู่ที่ห้าปี ในฐานะเด็กฝึกหัด พวกเขาเคยปรากฏตัวในมิวสิควิดีโอของ Bestie เกิร์ลกรุ๊ปร่วมค่ายโดยการเป็นbackup dancers
จนกระทั่ง 15 ธันวาคม พ.ศ. 2558 Teaser video ของพวกเขาก็ได้ถูกเผยแพร่บนยูทูป วันต่อมาทางค่ายก็ได้ประกาศว่าพวกเขาจะขึ้นแสดงในงาน 2015 SBS Awards Festival (SAF) ร่วมกับ Noel, Bestie และ Almeng ในวันที่ 25 ธันวาคม KNK ได้ขึ้นแสดงครั้งแรกต่อสาธารณะในงาน SAF ด้วยเพลงสองเพลงจาก single album แรก วันที่ 30 ธันวาคมพวกเขาได้ถ่ายทำ reality show เป็นครั้งแรกใช้ชื่อว่า My Keunakeun Television ออกอากาศทางช่อง Naver TV Cast.
YNB Entertainment สร้างช่อง Naver V app ขึ้นเพื่อศิลปินในบริษัทรวมถึง KNK ในวันที่ 8 มกราคม พ.ศ. 2559 ในต้นเดือนกุมภาพันธ์ KNK มีถ่ายทอดสดบน Naver V app เกือบทุกวันเพื่อนับถอยหลังสู่การเปิดตัวของพวกเขา พวกเขาแสดงการอัดเสียง การเตรียมตัว รวมถึงรูปภาพจากอัลบั้มและการถ่ายทำมิวสิควิดีโอ เมื่อวันที่ 22 กุมภาพันธ์ทางค่ายได้ประกาศบน SNS ว่าพวกเขาจะเปิดตัวด้วย single album ในวันที่ 3 มีนาคม พ.ศ. 2559 ในวันที่ 23 จนถึง 26 กุมภาพันธ์พวกเขาขึ้นได้แสดงในงานปฐมนิเทศนักศึกษาใหม่ที่มหาลัยหลายแห่ง
แฟนคลับ
ทิงเกอร์เบล (TinkerBell) ซอฮัมเป็นคนตั้งให้ เพราะทิงเกอร์เบลจะเป็นนางฟ้าตัวน้อยที่คอยปกป้องปีเตอร์แพนอย่างคือนาคึนนั่นเอง
คอนเสิร์ตและทัวร์
คอนเสิร์ตร่วม
Soribada Best K-Music Awards
제 25회 대한민국 연예예술상 시상식
วัดแจ้งลำหิน
วัดแจ้งลำหิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดจำนวน 29 ไร่ 1 งาน 96 ตารางวา ที่ธรณีสงฆ์ 1 ไร่ 1 งาน 24 ตารางวา
อาคารเสนาสนะที่สำคัญ ได้แก่ กุฏิสงฆ์ จำนวน 12 หลัง ศาลาการเปรียญ 2 หลัง อุโบสถ 1 หลัง หอสวดมนต์และหอฉัน 1 หลัง ศาลาอเนกประสงค์ 1 หลัง ศาลาบำเพ็ญกุศล 3 หลัง ฌาปนสถาน (เมรุ) 1 หลัง ศาลาท่าน้ำ 5 หลัง ศาลาที่ตั้งพระพุทธรูป 2 หลัง ห้องสมุด 1 หลัง โรงครัวประกอบอาหาร 2 หลัง หอกลอง 1 หลัง หอระฆัง 1 หลัง และศาลารูปหล่อเหมือนพระครูพูน 1 หลัง ปูชนียวัตถุ ภายในอุโบสถประดิษฐาน พระสุโขทัย ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระเชียงแสน ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระอู่ทอง ปางสะดุ้งมาร ครองจีวรลายพิกุล หน้าตักกว้าง 89 นิ้ว 1 องค์ สร้างเมื่อปี พ.ศ. 2470 ภายในวิหารประดิษฐานพระพุทธโสธร (จำลอง) ปางสมาธิ หน้าตักกว้าง 50 นิ้ว 1 องค์ สร้างเมื่อปี พ.ศ. 2470 หลวงพ่อโพธิ์สพ สร้างเมื่อปี พ.ศ. 2470 และรอยพระพุทธบาท สร้างเมื่อปี พ.ศ. 2470
เฟร์นันโด อาลอนโซ
เฟร์นันโด อาลอนโซ ดีอัซ (Fernando Alonso Díaz) เกิดเมื่อวันที่ 29 กรกฎาคม ค.ศ. 1981 ในเมืองโอบิเอโด ประเทศสเปน เป็นนักแข่งรถสูตรหนึ่งชาวสเปน เป็นแชมป์โลก 2 ครั้ง ในปี ค.ศ. 2005 และค.ศ. 2006
เมื่อวันที่ 25 กันยายน ค.ศ. 2005 เขาชนะการแข่งขันรถสูตรหนึ่ง ด้วยอายุ 24 ปี 58 วัน ทำลายสถิติอีเมอร์สัน ฟิตติพาลดี ที่เป็นแชมป์โลกรถสูตรหนึ่งที่อายุน้อยที่สุด (แต่ต่อมาสถิติก็ถูกทำลายไปโดย ลูอิส แฮมิลตัน) หลังจากนั้นในปีถัดมาเขาก็เป็นแชมเปียนโลก 2 ครั้งด้วยอายุน้อยที่สุด ในปี 2007 เขาถือเป็นคนที่ 2 ของนักแข่งรถสูตรหนึ่ง ตามหลังมิคาเอล ชูมัคเกอร์ ที่ทำคะแนนอย่างน้อย 100 คะแนนในสามฤดูกาลติดต่อกัน อาลอนโซยังเป็นทูตสันถวไมตรีของยูนิเซฟ เขายังเป็นผู้บริหารของสมาคมนักแข่งรถกรังด์ปรีซ์.
อาลอนโซ มีกำหนดจะขับรถให้กับทีม Alpine F1 ในฤดูกาล ค.ศ. 2021 และ ค.ศ. 2022.
อ้างอิง
1981
เจ้าหญิงไอรีนแห่งเนเธอร์แลนด์
เจ้าหญิงไอรีนแห่งเนเธอร์แลนด์ (Princess Irene of the Netherlands) เป็นพระราชธิดาพระองค์รองใน สมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ มีพระโสทรเชษฐภคินี 1 พระองค์ คือ สมเด็จพระราชินีนาถเบียทริกซ์แห่งเนเธอร์แลนด์ และมีพระกนิษฐภคินี 2 พระองค์ ได้แก่ เจ้าหญิงมาร์ครีตแห่งเนเธอร์แลนด์ และ เจ้าหญิงคริสตีนาแห่งเนเธอร์แลนด์
พระประวัติ
เจ้าหญิงไอรีน ประสูติเมื่อวันที่ 5 สิงหาคม ค.ศ. 1939 เป็นพระราชธิดาลำดับที่ 2 ใน สมเด็จพระราชินีนาถยูเลียนาแห่งเนเธอร์แลนด์ กับ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ ณ พระราชวังหลวงเนเธอร์แลนด์ เมื่อแรกประสูติ พระองค์ทรงเป็นพระรัชทายาทลำดับที่ 3 ถัดจากพระภคินีในการสืบราชบัลลังก์
เสกสมรส
เจ้าหญิงไอรีนเสกสมรสกับ เจ้าชายคาลอส ฮิวโก้ ดยุกแห่งปาร์มา โดยได้รับพระราชทานพระอิสริยยศอย่างเป็นทางการว่า เจ้าฟ้าหญิงไอรีนแห่งเนเธอร์แลนด์ ดัชเชสแห่งปาร์มา พระชายา โดยทรงมีพระบุตรร่วมกัน 4 พระองค์
ต่อมาทั้งสองหย่าขาดจากกันตั้งแต่ ค.ศ. 1981
พายุไต้ฝุ่นกรอซา (พ.ศ. 2550)
กรอซา (Krosa) เป็นชื่อพายุไต้ฝุ่นที่ก่อตัวเมื่อต้นเดือนตุลาคม พ.ศ. 2550 ที่พัดจากมหาสมุทรแปซิฟิกด้านตะวันออกของประเทศฟิลิปปินส์ เข้าสู่เกาะไต้หวันและจีน กรอซาเป็นภาษาក្រសារ แปลว่า นกกระสา โดยในช่วงปลายเดือนกันยายนได้เกิดพายุใหม่ก่อตัวทางตะวันออกของฟิลิปปินส์ PAGASA ประกาศว่าเป็นพายุหมุนเขตร้อน (Ineng) ในช่วงต้นของวันที่ 1 ตุลาคมหลังจากนั้นไม่นานทาง JMA และ JTWC ก็ประกาศเช่นเดียวกัน พายุได้ทำการทวีความรุนแรงเป็นพายุโซนร้อนเมื่อต้นวันที่ 2 ตุลาคมได้ชื่อว่า กรอซา การทวีความรุนแรงขึ้นอย่างรวดเร็วเกิดขึ้นในวันที่ 2 ตุลาคมและได้ถูกประกาศเป็นพายุไต้ฝุ่นโดย JTWC ในตอนเที่ยงของวัน จากการทวีความรุนแรงมากขึ้น ตาพายุที่กว้างขึ้นและการเคลื่อนที่ไปทางตะวันตกทำให้ JMA ประกาศเป็นพายุไต้ฝุ่นในช่วงต้นของวันที่ 3 ตุลาคม พายุยังคงทวีความรุนแรงขึ้นอย่างรวดเร็วในวันนั้นก่อนที่จะลดอัตราเร็วลงเป็นไต้ฝุ่นประเภท 4. ความผันผวนอย่างรุนแรงตามมาทันทีเมื่อพายุกรอซา ขึ้นฝั่งที่ไต้หวันขณะที่ JMA ได้กำหนดอัตราเร็วลมเป็น 105 นอต (194 กม./ชม.) และ JTWC ประกาศให้เป็นพายุไต้ฝุ่นซูเปอร์ในต้นวันที่ 5 ตุลาคม พายุอ่อนตัวลงอย่างช้า ๆ ก่อนที่จะขึ้นฝั่งไต้หวัน มีผู้ได้รับบาดเจ็บอย่างน้อย 17 คน ขณะที่พายุไต้ฝุ่นเคลื่อนที่ไปยังประเทศจีน มีคำสั่งอพยพประชาชน 730,000 คนจากมณฑลเจ้อเจียงและฝูเจี้ยนของจีนในตอนเย็นของวันที่ 7 ตุลาคม พายุหมุนนอกเขตร้อนกรอซาข้ามเขตแดนระหว่างประเทศเมื่อวันที่ 12 ตุลาคม
ทะเลสาบลาโดกา
ทะเลสาบลาโดกา (Lake Ladoga; Ладожское озеро) เป็นทะเลสาบน้ำจืดที่ใหญ่ที่สุดในทวีปยุโรปและทะเลสาบที่ใหญ่เป็นอันดับสิบสี่ในโลกทางทิศตะวันตกเฉียงเหนือของประเทศรัสเซีย ล้อมรอบด้วยเขตการปกครองของรัสเซีย 2 แห่ง คือ สาธารณรัฐคาเรลียาทางเหนือ และบริเวณทางตอนใต้ติดกับเลนินกราดโอบลาสต์ มีแม่น้ำเนวาอยู่ทางตะวันตกเฉียงใต้ไหลออกจากทะเลสาบสู่อ่าวฟินแลนด์ของทะเลบอลติก
ทะเลสาบแห่งนี้มีพื้นที่ 17,700 ตารางกิโลเมตร มีความลึกเฉลี่ย 51 เมตร จุดที่ลึกที่สุดอยู่ทางเหนือ มีความลึก 230 เมตร มีเกาะประมาณ 660 เกาะจำนวนพื้นที่ 435 ตารางกิโลเมตร
แป้งแดง
แป้งแดง เป็นการถนอมอาหารของทางภาคใต้ของไทย ลักษณะเป็นเนื้อปลา คลุกด้วยแป้งเละสีออกแดงๆ มีลักษณะใกล้เคียงกับปลาจ่อม หรือปลาเจ่าของภาคอีสาน เป็นการหมักดองแบบที่ทำให้เกิดรสเปรี้ยว โดยการนำปลา เช่น ปลาก้างอ่อน ปลากะตัก ปลาแมว ปลาเงิน เฉพาะส่วนเนื้อปลาไปหมักเกลือ 1 คืน แล้วนำมาคลุกแป้งข้าวหมาก น้ำตาลโตนด ข้าวสวย หมักอีก 2 สัปดาห์จึงนำมาปรุงอาหาร เช่น ผัด นึ่ง หรือทาขนมปังแทนแยมก็ได้
แป้งแดงจัดเป็นการถนอมอาหารโดยการหมักที่ทำให้เกิดรสเปรี้ยว ซึ่งรสเปรี้ยวที่ได้นี้มาจากแบคทีเรียที่ผลิตกรดแลกติก ซึ่งเจริญเติบโตโดยอาศัยข้าวซึ่งสำหรับแป้งแดงคือข้าวแดงหรืออังกักเป็นแหล่งของคาร์บอน เช่นเดียวกับปลาเจ่าที่ใช้ข้าวหมาก และปลาจ่อมที่ใช้ข้าวสวย การใช้ข้าวแดงซึ่งมีสีแดงจากเชื้อราโมแนสคัส (Monascus sp.) ซึ่งเป็นเชื้อราชนิดเดียวกับที่ทำให้เกิดสีแดงในเต้าหู้ยี้ ทำให้แป้งแดงมีสีแดงที่เป็นเอกลักษณ์ของอาหารชนิดนี้ ปัจจุบันมักผสมสีผสมอาหารสีแดงลงไป
ในปัจจุบัน มีการผลิตปลาแป้งแดงเป็นสินค้าผลิตภัณฑ์ชุมชน โดยเฉพาะที่จังหวัดสงขลา มาตรฐานผลิตภัณฑ์ชุมชนของสินค้าชนิดนี้ห้ามการใช้สีสังเคราะห์ทุกชนิด รวมทั้งห้ามใช้สารบอแรกซ์ด้วย
โปรแกรมเรียงลำดับไบโตนิค
การเรียงลำดับแบบไบโตนิค หรือ Bitonic Sort คืออัลกอริทึมการเรียงลำดับที่อิงตามการเปรียบเทียบ ซึ่งสามารถทำงานแบบขนานได้ จะมุ่งเน้นไปที่การแปลงลำดับแบบสุ่มของตัวเลขเป็น ลำดับบิตซิติคที่เพิ่มขึ้น monotonically แล้วลดลง การหมุนของบิตโคสมีลำดับไบโตนิค โดยเฉพาะอย่างยิ่งการเรียงแบบ bitonic สามารถจำลองเป็นประเภทของเครือข่ายการเรียงลำดับได้ ลำดับ unsorted เริ่มต้นเข้าสู่ท่อป้อนเข้าซึ่งชุดของตัวเปรียบเทียบจะสลับรายการสองรายการไปเป็นลำดับที่เพิ่มขึ้นหรือลดลง
Bitonic Sequence (ลำดับไบโตนิค)
1.ลำดับที่เรียงลำดับตามลำดับที่เพิ่มขึ้นถือว่าเป็น Bitonic และส่วนที่ลดลงจะว่างเปล่า ลำดับการสั่งซื้อลดลงจะถือว่าเป็น Bitonic โดยส่วนที่เพิ่มขึ้นจะว่างเปล่า
2.การหมุน Bitonic Sequence เป็นไบโตนิค
การสร้าง Bitonic Sequence
เริ่มต้นด้วยการสร้างลำดับบิตonic 4 องค์ประกอบจากลำดับ 2-element ติดต่อกัน พิจารณา 4องค์ประกอบในลำดับ x0, x1, x2, x3 เราจัดเรียง x0 และ x1 ตามลำดับจากน้อยไปมากและ x2 และ x3 เรียงลำดับจากมากไปน้อย จากนั้นเราจะต่อทั้งสองคู่เพื่อสร้างลำดับบิตonic 4 องค์ประกอบ จากนั้นเราจะใช้ลำดับบิตonic 4 องค์ประกอบเรียงกันเรียงลำดับจากน้อยไปหามากเรียงตามลำดับจากมากไปหาน้อย (ใช้ Bitonic Sort) และอื่น ๆ จนกว่าเราจะได้ลำดับ bitonic
ตัวอย่าง
ขั้นตอนที่1 พิจารณาแต่ละองค์ประกอบ 2 ต่อเนื่องเป็นลำดับ bitonic และใช้การจัดเรียง bitonic ในแต่ละองค์ประกอบคู่ ในขั้นตอนต่อไปให้ใช้ลำดับบิตonic 4 องค์ประกอบ 4 อย่างและอื่น ๆ ขั้นตอนที่2 สองบิตonic ลำดับ 4 องค์ประกอบ: A (2,6,9,3) และB (4,7,5,1) มีความยาวเปรียบเทียบเป็น 2 หลังจากนั้นนำมาทำ Bitonic Sorting โดย